
Miraida Campos a topa Sara 


LADRONISIA ALARMANTE 
NA SKOL 


Miraida Campos a topa Sara resientemente i pa e okashon tabatin un selebrashon huntu ku famia i algun konosí. 
Ta trata di hendenan di Boneiru bibá na Hulanda, ku tabata na Boneiru pa enkuentro ku famia i selebrá fecha 
natal di Miraida. 

christmas 
market 


Thursday, December 8 
From 4 – 8 pm 


th 


Live Music, Local vendors, Food & more. 


kooymanbv.com 
THERE IS ALWAYS SOMETHING TO DO 


KRALENDIJK -- Wa- 
geningen University & Re- 
search i Carmabi ta traha 
huntu pa trese informashon 
históriko 
i 
informashon 
resien tokante komposis- 
hon di vegetashon i plama- 
mentu di espesie di mata 
na e seis islanan Karibe 
Hulandes huntu. Awor akí 
opservashon di mata for di 
e CACTUS-database akí 
ta disponibel online via 
wèpsait di DCBD http:// 
speciesdistribution.dcbd. 
nl. Den e promé siman di 
desèmber a lansa e wèpsait 
na Aruba. 
E CACTUS-database ta 
konsistí di mas òf ménos 
2500 parsela di vegetashon 
digitalisá, loke ta resultá 


Plamamentu di espesie di mata online 


den mas òf ménos 40.000 
opservashon di espesie di 
mata. A komplementá es- 
akinan ku mas òf ménos 
10.000 registrashon di mata 
for di potrèt digital, data- 
base di siensia kaminda 
siudadanonan ta hunga un 
ròl aktivo, GBIF, rapòrt di 
inventarisashon i registras- 
hon adishonal di vèlt. 
Pa mas ku 80% di e kan- 
tidat total di espesie di mata 
vaskular indígeno i eksó- 
tiko naturalisá ku ta presen- 
te riba e seis islanan, awor 
akí tin algun opservashon 
disponibel, ku prinsipal- 
mente ta kubri e periodo di 
1950 – 2022. Aktualmente 
ta ehekutando un proyekto 
di NLBIF ku ta enfoká riba 
digitalisashon di registras- 
hon di herbario históriko 
adishonal pa tur e seis isla- 
nan. 
Ta presentá e infor- 
mashonnan riba un res- 
olushon di roster di 1x1 km 
riba e wèpsait. Informashon 
geográfiko mas detayá ta 
disponibel riba petishon, pa 
metanan sientífiko i di kon- 
servashon. 
E wépsait ta hasi selek- 
shon di opservashon dentro 
di periodonan di tempu po- 
sibel, loke ta hasi análisis 
di tendensia di patronchi 


di plamamentu di espesie 
posibel, 
prinsipalmente 
den kasonan kaminda dis- 
ponibilidat di informashon 
ta komparabel den e peri- 
odonan ku a kompará. 
Análisis di tendensia ta un 
instrumento 
esensial 
pa 
formulashon di lista kòrá 
di espesie di bestia menasá. 
Ademas ta posibel pa mira 


kaminda tin bashí den infor- 
mashon pa espesienan spe- 
sífiko, loke por enkurashá 
yagdó di mata entusiasmá 
pa duna informashon nobo 
di opservashon di e matan- 
an akí. 
E kantidat di opser- 
vashon ta diferensiá hopi 
pa kada isla, kaminda un 
mayoria grandi di opser- 


vashon (56%) ta prosedente 
di Kòrsou, siguí pa Aruba 
(13%) i Boneiru (11%). Pa 
Sint Maarten ainda infor- 
mashon ta relativamente 
skars. 
Regularmente 
ta 
añadí registrashon nobo, 
despues di kua ta aktualisá 
e informashonnan presentá 
riba wèpsait di DCBD. 

LADRONISIA ALARMANTE 
NA SKOL 


K R A L E N D I J K - 
-Miraida Campos a topa 
Sara resientemente i pa e 
okashon tabatin un sele- 
brashon huntu ku famia i 
algun konosí. Ta trata di 
hendenan di Boneiru bibá 
na Hulanda, ku tabata na 


Boneiru pa enkuentro ku 
famia i selebrá fecha natal 
di Miraida. 
Miraida ta suegra di ko- 
nosido Eddy Campos. Mi- 
raida su esposo ta Larry. 
Durante e dianan aki, por 
topa nan na diferente sitio 


na Boneiru, miéntras nan ta 
gosando di un dushi fakan- 
si riba e isla, kaminda nan 
a biba den pasado pa hopi 
aña. 
Riba potrètnan algun 
di e miembronan di famia 
Campos, ku ta na Boneiru. 


Miraida Campos a 
topa Sara 


KRALENDIJK 
— 
Ladronisia na skol ta un 
problema alarmante. Re- 
sientemente na skol Liseo 
Boneriano e fenómeno a 
presentá su mes atrobe. Ta 
trata aki di un studiante ku 
ta pèrdè su telefòn. Den un 
yamada dramátiko, tanta di 
e studiante a subi su kuenta 
di facebook pa pidi yudan- 
sa. 
BONERIANO a kom- 
prondé ku ta basta ladroni- 
sia tin na skolnan avansá òf 
sekundario. E produktonan 
riba kua ta konsentrá na 
telefon, laptop, tablet. Ta 
artíkulonan di hopi balor. 
“Siman pasá a hòrta mi 
subrina su telefòn. Skol ta 
bisa ku no por hasi nada i 
ku tin hopi ladronisia awor 
aki na skol”, tanta di e stu- 


diante ta indiká. 
Mas aleu e ta duna di 
konosé ku pa su persona ta 
inkomprendibel kon kabes 
di skol ta bisa di no por hasi 
nada i ku tin yen ladronisia 
tumando lugá na skol. 
Redakshon di BONERI- 
ANO a trata na drenta kon- 
takto ku kabes di skol riba 
e asuntu, pero esaki no a 
resultá. 
“Mayornan por fabor, 
papia ku boso yu(nan) i 
laga nan simpatisá mas 
ku otro. Tin mayor mester 
traha duru pa logra yega na 
algu pa nan yunan”, e tanta 
ta sigui supliká BONERI- 
ANO a drenta kontakto ku 
bosero di Kuerpo Polisial 
Karibense, KPCN, pa in- 
formá si nan ta na altura di 
e kasonan di ladronisia na 


skol i kiko nan protokòl pa 
esaki ta. ”Di parti di Liseo 
no a drenta denunsia. Studi- 
antenan mes ta bin individ- 
ual hasi denunsia ku a hòrta 
nan telefòn riba tereno di 
skol. E denunsiánan no ta 


Artíkulonan di balor hortá na skolnan. 
di parti skol. Ta atendé e 
kasonan individual, mes- 
kos ku kualke otro kaso di 
ladronisia”, asina bosero di 
KPCN Genesis Saragoza a 
splika. 
Por último, nos redak- 


shon trata di drenta kon- 
takto ku tanta di e studia- 
nte pa mira si entretantu a 
haña e telefòn òf sa esaki su 
paradero. Te na momento 
di sera nos edishon di awe 
no a logra. 

KRALENDIJK – Pa 
loke ta trata prevenshon, 
e ofisina di integridat di 
Entidat Públiko Boneiru 
ya e hasi stapnan grandi. 
A instituí un prosedura di 
notifikashon i un protokòl 
di investigashon, huramen- 
tashon dor di ámtenarnan 
nobo aktualmente ta keda 
guiá ku un seshon di kon- 
sientisashon i tin análisis- 
nan di rísiko riba nivel di 
seshon. Esaki Machteld 
Klaassen, shèf di e gabinete 
di Gezaghebber, a duna di 
konosé den un entrevista ku 
Bon Biní Boneiru. 
Algun aña pasá a someté 
henter e organisashon di 
Entidat Públiko Boneiru pa 
haña bista kon ta pará riba 
tereno tereno di integridat. 
For di un análisis a sali na 
kla ku tin mester di mas 
kapasidat pa krea atenshon 
strukturalmente pa e tema. 


Bon gobernashon 
Segun Klaassen, nan 
tabata atendiendo sí, pero 
prinsipalmente a base ad- 
hoc momentu ku un kue- 
stion konkreto presentá. 
Tabata evidente ku mester 
a hasi mas na konsienti- 
sashon i prevenshon. P’esei 
desde yanüari 2021 e ofi- 
sina di integridat a bira op- 
erashonal. A skohe pa hasi 
esaki riba distansia, riba 
un sitio mas independiente 
posibel. Banda di e dos kor- 
dinadónan di integridat in- 
terno, tin tambe personanan 
di konfiansa eksterno. Nan 
ta forma parti di e ofisina, 
por aserká nan prinsipal- 
mente pa konseho kiko un 
hende por hasi mihó ku un 
kuestion. Tin biá bo ta keda 
referí na esun ku ta duna 
guia òf su hefe, tin biá na 
e ofisina di integridat sí ta 
trata di un regalo ku mester 
investigá. 
Klaassen a indiká ku e 
ofisina mes ta hasi inves- 
tigashon na kuestionnan 
gubernamental. Asuntunan 
di gobernantenan polítiko, 


semper ta keda pasá pa ofi- 
sinanan di investigashon pa 
por garantisá independen- 
sia. 


Konfiansa 
Tabata kuestion pa tur 
hende kustumá. “Promé 
mester a bin kla kiko ta e 
ròl di e ofisina i di kon e ta 
eksistí. Ku e kordinadónan 
no ta polis di integridat, 
pero tei prinsipalmente pa 
notifikashon tokante por 
ehèmpel atendé ku konflik- 
to di interes i froude kui- 
dadosamente i asina kon- 
tribuí na un solushon di e 
notifikadó sí el a konfrontá 
un situashon fèrfelu,” se- 
gun Klaassen. 
Mas aleu a ofisina no ta 
disidí nada, simplemente 
ta konsehá e mandatario 
outorisá, esei por ta Geza- 
ghebber, sekretario insular, 
òf un dunadó di guia, kon 
por solushoná un problema. 
Nan ta disidí sí eventual- 
mente mester tuma medi- 
danan disiplinario. Sinem- 
bargo ta tene e notifikadó 
na altura durante henter e 
proseso. 
“Eksistensia di e ofisina 
ya no ta na diskushon. Sí e 
ta trata, ta sali na kla for di 
e kantidat kresiente di no- 
tifikashon. Tin menshon di 
un efekto di rekuperashon i 
e ta indiká ku hendenan ta 
mas konsiente ku anterior- 
mente di e importansia di 
integridat den e tereno gu- 
bernamental. Ámtenarnan 
sa mihó unda nan mester ta 
ku nan storia. Nos ta sòru 
pa atendé nan notifikashon 
kuidadosamente. 
P’esei 
nos ta usa un protokòl di 
notifikashon i un protokòl 
di investigashon i tin kon- 
sulta ku e seshon di asuntu- 
nan hurídiko i di personal,” 
Klaassen ta trese dilanti. 


Konduktor 
Shèf di Gabinete Klaas- 
sen ta midi e éksito di e ofi- 
sina no solamente for di e 
kantidat di investigashon. 


E meta ta pa garantisá un 
ambiente di trabou seif i ín- 
tegro. P’esei ta dediká hopi 
energia na seshonnan di 
konsientisashon. Hendenan 
mester ta konsiente prin- 
sipalmente di ròl propio i 
rísiko. Riba funshonnan 
vulnerabel, mester bira un 
rutina di prinsipio di kuater 
wowo. 
Klaassen: “Ainda nos no 
a yega, pero awor e ta mas 
un kombersashon di tema 
ku anterior i esaki ta paso 
unu. Nos ta e konduktor, 
pero komportashon íntegro 
naturalmente ta respon- 
sabilidat di kualke ámtenar 
mes.” 
Pa loke ta trata preven- 
shon, segun Klaassen, e 
ofisina por notifiká kanti- 
dat di echo. A stipulá un 
prosedura di nofitikashon i 
protokòl di investigashon. 
Huramentashon di ámtena- 
rnan nobo aktualmente ta 
keda kondusí ku un seshon 
di konsientisashon i a traha 
análisis di rísiko riba nivel 
di seshon. 


Ampliashon 
Na e momentu akí e ofi- 
sina ta konta ku dos kor- 
dinadó pa tempu medio. 
“Den e presupuesto pa 
siguiente aña tin poné pa 
dos ful taim. I nos a pidi e 
organisashon di munisipio 
hulandes pa un kolaboradó 
di integridat pa mitar aña. 
Pa loke ta trata formashon, 
nos mester por atraé dos 
persona di konfiansa. Ban- 
da di e esfuersonan direkto 


di e ofisina di integridat, 
Gabinete di Gezaghebber 
ta eksplorando ainda hopi 
mas aktividat,” Klaasen ta 
splika. 
Un ehèmpel, Klaassen 
ta sigui, a stipulá profilnan 
di rísiko pa diputadonan i 
pa nan instalashon ta trese 
eventual rísiko di integridat 
den mapa, riba kompanian- 
an di Gobièrnu i pa mane- 
ho di bon gobernashon pa 
Kolegio Ehekutivo i Kon- 
seho Insular, tin reglanan di 
komportashon di akuerdo 
stipulá. 


Denunsiante 
Klaassen: “Na e mo- 
mentu akí nos ta den komb- 
ersashon ku e ministerio 
tokante regulashon di de- 
nunsiante. Pa esaki ainda 
no tin un base legal manera 
na Europa Hulandes. Mi ta 
pensa ku ta un bon opshon 
ku nan tambe lo por yega 
na un organisashon ku ta 
kompletamente lòs for di 
Gobièrnu.” Finalmente e 
pregunta: Sirbidónan di 


Gobièrnu na Karibe ta mé- 
nos íntegro ku nan kolega- 
nan europeo. “Mi ta pensa 
ku hopi problemátiko ta bai 
huntu ku e bida riba un ko- 
munidat di un isla chikitu. 
Na Hulanda komo ámtenar 
den esun munisipio bo no 
por hasi aktividatnan adis- 
honal den mesun sektor 
pero den un otro munisipio 
sí. Riba un isla bo no tin e 
opshon akí. Tambe bo ta 
topa ku kontaktonan privá 
kontinuamente den bo situ- 
ashon di trabou. No tur 
ora nan ta para ketu ku ya 
pronto por tin konflikto di 
interes i esaki mester evitá. 
Netamente tambe pa prote- 
há ámtenarnan i gobernan- 
tenan kontra e echo akí, nos 
mester pone e organisashon 
asina ku durante desishon 
pa òf tokante siudadanonan 
i empresanan, semper tin 
mas hende enbolbí.” 
Shèf 
di 
Gabinete 
Machteld 
Klaassen: 
“E 
meta ta pa garantisá un am- 
biente di trabou seif i ínte- 
gro.” 


Hopi ta kai huntu ku un komunidat chikitu 
Integridat no ta na benta 


REUNION KONSEHO INSULAR 


Presidente ta partisipá ku tin un reunion públiko di Konseho Insular 
(formashon di opinion), riba djamars 6 desèmber 2022, pa 16.00’or 
den sala di reunion di Konseho Insular na Passangrahan. 
Agènda: 
1. 
Apertura / Partisipashon; 
2. 
Tempu pa pregunta; 
3. 
Oportunidat pa siudadano hiba palabra; 
4. 
Stipulashon di agènda; 
5. 
Tratamentu di diseño di Ordenansa Insular pa kambio di e 
Impuesto di Turista Boneiru 2022: 
6. 
Tratamentu di diseño di Ordenansa Insular pa revokashon di 
Impuesto riba Awa Shushi Boneiru 2021; 
7. 
Klousura. 
Na tratamentu di puntonan di agènda 5 i 6 ta invitá Kolegio 
Ehekutivo. 
E konvokashon aki lo keda publiká elektrónikamente riba e parti 
públiko di e sistema di informashon di Konseho Insular (RIS) i te 
asina leu ku ta aplikabel, e dokumentunan konserní manera 
kustumber ta na Grefi na disposishon. 
Lo transmití e reunionnan di Konseho Insular “live” atrabes di e dos 
kanalnan di televishon Nos Tv i Dutch Caribbean TV. Tambe por 
sigui e reunion riba nos página di facebook i Youtube. 
E.E. Rijna 
Presidente 

Farrah Boekhoudt, un arubano de pura sepa, ku 
amor pa Boneiru ta bèk riba e isla ku e gusta. E ta 
un periodista pa 23 aña trahando na Aruba i a traha 
den pasado na Boneiru mas ku 2 aña. El a yuda ku 
nasementu di Energia Vishon i awor e tin su propio 
plataforma di media na Aruba. Awor www.eanews. 
com ku ta di Farrah, ta afiliá ku Dutch Caribbean 
TV. Un reportero di BONERIANO a topa Farra na 
Plaza Resort, durante un aktividat. Riba potrèt Far- 
rah i su kolega na Boneiru Eric Alvarez 


KRALENDIJK -- Vi- 
kario Episkopal Boneiru, 
Pastor Santiago Malagon 
Pedraza, kier a hasi un in- 
vitashon na tur pastoral i 
grupo apostóliko di tur tres 
parokia na Boneiru, na un 
retrèt di atvènt. 
E retrèt ta tuma lugá dia 
10 di desèmber na Parokia 
di Antriol, di 9’or pa 12’or 
di mainta. 


KRALENDIJK— Pure 
Desire di e empresario lo- 
kal Dalitza Rijna, a resultá 
ganadó di Tanki di Tribon. 
Tanki di Tribon ta parti di 
Kvk Academy ku ta un 
proyekto di Kamer van 
Koophandel,Kvk. 
Na mart 2020 Dalitza a 
kuminsá ku Pure Desire. 
“Tabata den periodo di co- 
vid. Mi tabatin un `scrub` 
orgániko ku mi a haña rega- 
lo i tabata kompartí esaki ku 
mi kolega na trabou. Ora ku 
el a kaba mi a disidí ku mi 
ta bai traha un pa sigui uza. 
Mi a bai kumpra produk- 
tonan orgániko manera zeta 
i suku i a kuminsá eksperi- 
mentá ku loke nan mi taba- 
tin”, e empresario ta splika. 
Tur produkto ku uza, ta di 
produkshon lokal. 
Sèptember2022 e em- 
presario a registrá e kom- 
pania na KvK. 


Un proyekto di Kvk 
Pure Desire ganadó 
Tanki di Tribon 


Kvk Academy 
Pierre Perigault Monte 
kolaboradó na Kvk a sp- 
lika ku entretantu ta di tres 
okashon ku ta organisá 
kvK academy. “ E kurso ta 
konsistí di 11 módulo ku ta 
konsistí di diferente tópiko. 
Ta trata temanan manera 
impuesto, plan di negoshi, i 
kon pa atraé i mantené kli- 
ente. 
A inisiá e kurso dia 30 di 
ougùstùs i a finalisá 12 di 
novèmber. Riba 18 i 19 di 
novèmber e kursistanan in- 
teresá, a tene presentashon 
di nan produkto/kompa- 
nia. Un total di 36 persona 
a partisipá na e kurso. E 


grupo tabata dividí den dos, 
na hulandes i papiamentu. 
Kvk academy ta parti di e 
proyekto di Kvk pa esnan 
ku tin pensá òf a kuminsá 
ku nan negoshi,” e ta splika. 
Djaweps último a en- 
tregá premio na e mihó tres 
empresarionan. 
“Mester a duna un pre- 
sentashon 
di 
5 
minüt. 
Mester a konvensé hurado 
dikon mester kumpra/uza e 
produkto. Despues di e pre- 
sentashon, hurado tabatin 
10 minüt pa hasi pregunta”, 
Rijna ta splika. 
Den futuro e empresario 
ke amplia su liña di produk- 
to ku krema pa kurpa i 
`foamingscrub`. 


ANUNSIO 


Riba djaluna 21 di novèmber 2022 Komishon di Elekshon 
di Kámara di Komèrsio i Industria Boneiru a bini huntu 
den un seshon i a fiha e listanan di kandidato pa elekshon 
di miembro di direktiva di Kámara di Komèrsio i Industria 
Boneiru. 


A base di artíkulo 13 insiso 1 di e Dekreto Elektoral pa 
Kámaranan di Komèrsio i Industria BES, Komishon di 
Elekshon ta deklará ku a elegí e siguiente kandidatonan 
pa motibu ku e kantidat di lugá ku mester a yena tabata 
igual ku e kantidat di kandidato registrá: 


1. 
señor Ghulam Choudry 
2. 
señor Jeaniro Balentien 
3. 
señora Eduarda Diaz 
4.	 
señor	Marcel	Westerhoff	 
5. 
señor Leonard Domacassé 


Un kopia di e prosèsverbal di e seshon di Komishon di 
Elekshon ta disponibel na sekretariado di Kámara di 
Komèrsio pa tur hende mira. 


Kámara di Komèrsio i Industria Boneiru 


Retrèt di 
atvènt 


Farrah Boekhoudt, bèk na Boneiru 

Programanan di Bonaire.tv 
TELBO kanal 70 
Flamingo TV kanal 23 


Djamars 6 desèmber 2022 


12.00 Programa Politiko: 
MPB episodio 02 
13.30 Aki Boneiru: 
Tea party ladies Extra i Fuhikubo 
14.30 BAPA: 
Sterke Yerke 
16.00 Aktualidat: 
Jan Rooÿakker 
17.30 Aki Boneiru: 
Sandy Gibbes 
19.00 Herensia Curacao: 
Elvio Serapio Pieternella 


20.00 Herensia: 
Frans Jozef Inocentius Booi 3 
21.30 Aki Boneiru: 
Tanki Maraka 2015 
23.30 Puerto Latino: 
Luis Zárraga 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


‘Tourism After 5 Happy Hour’ 

KRALENDIJK-- 
E 
ekipo hulandes ta keda un 
faborito riba nos isla. Sin 
duda e kantidat di hulandes 


nan biba riba nos isla, ta 
duna un empuhe na esaki. 
Djabièrnè último, e ekipo 
hulandes a enfrentá Merka, 


ganando esaki ku 3-1. Ku 
esaki e e kipo ta eliminá 
Merka i ta pasa pa segunda 
ronda. 
Nos kamarógrafo a kapta 
fanátikonan di e ekipo hu- 
landes na entre otro Hillside 
i tambe El Mundo. “Nos ta 
kalkulá ku tabatin masomé- 
nos 200 hende. Esaki nos a 
konta a base di stulnan ku 
nos tin i esnan èkstra ku nos 
a uza. Sin konta personanan 
ku a kana pasa i para wak 
wega,” asina gerensia di EL 
Mundo a duna di konosé. 
Pa loke ta djabièrnè, ya e 
establesimentu ta bon pre- 
pará.” Serbes nan tei, nos 
a buska glas èkstra,pues 
nos ta kla. Segun gerensia 
pa e sigiente wega Kaya 
Grandi lo ta por parti ak- 
sesibel atrobe i esaki ta tin 


Djabièrnè a tuma lugá un firmamentu di kombenio 
entre JC & Friends i TCB. Ta trata di un akuerdo pa 
JC and Friends a bira e agrupashon musikal ku ta 
bai toka dia di Rincon durante parada di simadan pa 
TCB. 


E seis islanan karibense 
ku ta forma parti di Reino 
hulandes i pais Sürnam a 
reakshoná indigná riba no- 
tisianan ku Minister presi- 
dente lo pidi despensa pa 
e pasado di sklabitut. Mark 
Rutte a bisa ku dia 19 di 
dezèmber algu ta bai pasa i 
ku riba e islanan i na Sür- 
nam lo tin miembronan 
di gabinete pa duna sp- 
likashon. 
Grupo di diálogo Bo- 
naire a formulá e pensam- 
entu pa pordoná Hulanda 
pa e pasado di sklabitut ku 
ta inkluí tambe e indjan- 
nan. E pensamentu pa duna 
pordon ta konosí serka 
Gabinete Rutte, Tweede 
Kamer, Gezaghèber, Kole- 


gio Ehekutivo i Konseho 
Insular. Kiko punto di bista 
di gobièrnu lokal ainda no 
ta konosí. 
Despensa i pordon ta 
inseparabel. Si no pordoná 
e doló ta keda despues di 
despensa. Por keda akusá 
Hulanda, pero lo bo tende 
Hulanda a pidi despensa. 
Kiko mas bo ke? A pone 
200 mion euro den un fondo 
pa proyekto. Pues despensa 
ta mará na euro i dependen- 
sia. 
Ya kaba por tende ku ke 
bai yena enseñansa, edu- 
kashon, arte i kultura ku e 
tópiko sklabitut. Grupo di 
diálogo no ta forsa ningun 
hende pa sigui e pensam- 
entu di pordon, pero si pa 


pone atenshon na e impakto 
di sklabitut den nos komu- 
nidat aktual, no pasado. 
Grupo di diálogo di Bo- 
naire ta konvensí ku kada 
individuo na Bonaire tin e 
oportunidat pa despues di 
despensa i pordon, den tur 
libertat husga i skohe un 
trayekto ku por ta kontrali 
di Grupo di diálogo. 
Ta keda na kada per- 
sona individual pa alabá, 
glorifiká i idealisá sklabitut 
komo un parti di nos iden- 
tidat òf subi kaminda di 
diálogo ku Hulanda sin 
prehuisio. Grupo di diálogo 
su proyekto ta, konstruí un 
muraya pa alma di e kati- 
bunan keda den silensio di 
eternidat. 


Ambiente wega Hulanda 


Dispensa i pordon 
ta inseparabel 


Pa: Arthur Sealy 


su efekto positivo pa e esta- 
blesimentu, Djabièrnè awor 
ekipo hulandes ta enfrentá 
Argentina. Ta konosí ku tin 


basta fanátiko di Argentina 
na Boneiru. Un partido ku 
ta pinta di bira interesante. 
TCB a firma ku 
JC & Friends 

Awèl sí. Nos no por tin ni un 
lugá mas pa balia i gosa pa lu- 
bidá nos problemanan. 


Ata makambanan ke sera ku- 
nuku di Allee. Nada mes nos 
no por tin mas?! 


F.P. DEN 
GRANDI 


Bondia, bontardi i pa 
esun ku no a logra lesa FP 
den dia bonochi. Impor- 
tante ta ku bo a les’é. Dios 
bendishoná abo i famia. 


*** 
Awe F.P. ta den un for- 
mato otro, mas grandi, ku 
mas kontenido. Ta idea di 
Boris. E ta haña ku mi mes- 
ter di mas espasio pa skirbi 
tur loke ta den mi kabes fo’i 
mi, manera nan ta bisa na 
hulandes (“van me af schri- 
jven”). Pues na lugá di un 
kolòm, awor 80% di pági- 
na. E mes a plak nòmber, 
sin puntra mi, na e formato 
nobo aki, esta awor F.P. 
DEN GRANDI. Un echo ta 
ku mi gusta skirbi. Pues ta 
mi zjilea. 


*** 
Mundial tin nos den gara 
e dianan aki. Weganan di 
futbòl na kua hopi hende ta 
pone hopi atenshon. Kada 
ken ku nan sentimentu pa 
e ramo di deporte aki. E 
ta bon. Ami no ta masha 
masha ku futbòl, pero mi 
ekipo faborito momentu di 
Mundial ta Argentina. Pero 


no puntra mi masha di e we- 
ganan. Ta den kuart final ei 
banda mi ta wak esnan ku 
yega pa bai final. 


*** 
Mi ta biba e ambiente i no 
ta pasobra ami no ta amante 
di futbòl en general, mi no ta 
biba ku nan. Sigur e ambi- 
ente ta master. Deporte gen- 
eralmente mi gusta, pero mi 
no ta del alma ku nan. 


*** 
Dragrace ta edeporte ku 
más mi gusta. Mi a praktiká 
diferente ramo di deporte ya 
kaba den mi bida, manera 
pinpòn, 
batmintòn, 
kore- 
mentu na pia, tènis. Eseinan 
mas tantu. Pero mi pashon 
ta keda dragrace. 


*** 
Despues di basta dia, 
porfin 2 dia ku áwaseru no 
a kai. Ami en todo kaso no 
a mir’é kai. Kisas na Rincon 
el a kai djadumingu i ayera 
djaluna. Mi no sa. Na Playa 
nada. Nos mester di awa, 
pero mi kièr sa e mester 
duna un brek chikitu i sigui. 
Ya, nos no por hasi nada na 


esei. 


*** 
Promé òf di dos stap 
grandi pa fiestanan di fin 
di aña ta bai kuminsá. Dòr- 
namentu di palu di Pasku 
- kèrstbom. Rumor ta kore 
aki aya ku palu di Pasku a 
bira karu. Ya bai wak kon ta 
bai sigui. Tanten ku nos no 
ta produsí palu di Pasku, no 
por hasi nada na e subida di 
preis. 


*** 
Mi ta bisa e hendenan ku 
ami no ta maha kabes ma- 


sha ku e asuntu ku preis di 
petroli òf barí di zeta a subi 
òf baha. Si un hende sigurá 
mi ku si mi preokupá e tin in- 
fluensia pa e preis baha, mi 
ta hasié. E úniko kos ku ami 
i tur otro hende na Boneiru 
por hasi pa sea tene òf baha 
preis di barí di zeta òf petroli 
bou di kontròl, ta di no uza 
nan. Si tin algu mas ku nos 
por hasi lo mi tende. 


*** 
Den konsulta ku Bòi m’a 
disidí di inkluí ‘Nos a Topa’ 
den F.P. DEN GRANDI. Awe 
mi tin dos Do. Nèt denmar- 
dugá, un tangalanga di áwas- 
eru na Boneiru, mi mester a 
yuda mi mama ku dos seño- 
ra durante e dia parti atardi. 
Tabatin un entiero i komo 
miembro di grupo di orashon 
‘Grupo Spiritu Santu’, mi 
mester a hiba nan misa. Ta 
trata di dos Do (Do&D), Dor- 
othea i Do. Despues di na- 
begá den kantidat di plas di 
awa, nos a yega misa. Nan 
a hala mi atenshon i a bisa 
ku ta bon momentu pa nos 
a topa. Mas ku klaro tabata 


momentu pa nos saka un 
potrèt, pegá ku porta nort 
na misa na Playa. 


*** 
Semper ku mi topa Dor- 
othea e ta bisa: “Promé kos 
ku mi ta wak den BONERI- 
ANO ta e kos di ‘Nos a 
Topa’. “Mi ke sa ken Fit- 
tipaldi a papia kuné,“ Dor- 
otea a bisa mi. ”Hahaha, 
master. Mi mester a yuda 
Do baha for di outo.” El a 
bisa mi: “Yònkuman, danki 
pa trese nos aki i yuda mi 
baha for di outo. Dia bo bira 
bieu, lo bo kòrda riba mi.” 


*** 
Amèn. Mi stima adulto 
mayó. Semper nan ta brota 
amor. Momentu mi papia 
ku nan, mi ta sinti mi bon. 
Mare tur hende por tabata 
ekspresá amor, manera 
adulto mayó. Mi mester 
ta konsiente sí, ku kada 
hende ta diferente, manera 
Dios a krea nos. Asina mi a 
yuda e Do-nan. 


F.P. huntu ku Do i Dorothea. 

San Nikolas na Kas di Kuido 


10 
Djamars 6 desèmber 2022 


Pinchote 


COLOMBIA DEN 
10 DIA (3) 


Djadumingu nos a bishitá e pueblo chikitu Pinchote. Aki 
e hérue di e pueblo Antonia Santos a nase na 1782. El a or- 
ganisá i dirigí un grupo gueriero den e provensia ‘El Socorro’ 
kontra tropanan spañó ku a drenta e teritorio ei durante e op- 
erativo yamá ‘Reconquista’ di ‘La Nueva Granada’. 
E guia a konta e historia aki ku pashon. El a embolbí e 
públiko den su presentashon intenso. 
Pa di promé nan a koroná mi komo rei i proveé mi ku un 
mantel i sombré. Mi no tabata sinti mi kómodo. Kua tabata 
destino di e rei? 
Pero algun ratu despues mitar di e públiko tabata hinká 
den un trahe i tabata forma parti di e kontamentu dramátiko. 
Tabata agradablemente drùk den e pueblo pasobra pa 
kasualidat tabatin un kompetensia di baiskel. Hendenan di 
henter region a sali kas pa ta testigu di esaki. 


Durante 10 dia (13 pa 23 di òktober) m’a realisá un biahe pa Colombia. E grupo di biahero tabata konsistí 13 persona. Un ekskurshon riba inisiativa 
di e organishon di biahe ‘Outreach Market Extremes’ di Bigalda Marchena. Aksento tabata riba naturalesa i kultura. Na Colombia e biahe tabata or- 
ganisá pa Jorge di ‘Viajes Vivex’, nos guia lokal ku a keda huntu ku nos durante henter e biahe. 


Pa: Peter Montanus 

Oiba 


Nos a kontinuá nos biahe pa Oiba, na unda un muhé bistí 
ku trahe tradishonal a risibí nos. El a kuminsá konta storia di e 
muhénan fuerte i duru di Oiba. 
Esaki a sosodé dilanti e misa, trahá den estilo romano. Se- 
guidamente el a hiba nos riba un rekonorido. Atardi nos a yega 
Goapotá, un pueblo hopi chikitu. 
Aki nos a pasa di nos bùs den dos outo di tereno ku a hiba 
nos na e eco-resort ‘Emporio Natural’. Na yegada un mal tem- 
pu pisá a surgi i elektrisidat a kai afó. 
Despues ku lo pió a pasa, esta e áwaseru, a sende un 
kampvür i nos a haña un betu kolombiano sin alkohòl, pero 
konteniendo kané. 
Den skuridat profundo, usando mi lus di mi telefon mobil, mi 
a haña mi kaba. 

KRALENDKIJK 
– 
Den wikènt tras di lomba 
por a nota moveshon posi- 
tivo atrobe na e parti suit di 
Sorobon na Boneiru. E gru- 
po liderá pa Nadyr Francees 
i Marga van Lieshout a hasi 


un otro bunita obra den 
forma di un palu di pasku 
trahá ku artefektonan ku ta 
yega tera na e part suit ost 
di Boneiru. Na diferente 
okashon e grupo, huntu ku 
muchanan, ta planea un 


aktividat kreativo huntu i 
despues ta sali rumbo pa e 
part suit di Boneiru pa pone 
man na obra. 
E bia aki e grupo, ku ta 
karga e lema 'Boneiru tur 
dia' a akudí na e sitio pa 
trese ambiente di pasku den 
e area. Tur dia tin kantidat 
di turista ta trafiká riba e 
kaminda di suit pa apresiá 
naturalesa di Boneiru, wak 
flamingo, bishitá e kasnan 
di katibu, toren di Willem, 
hasi e deporte di Kite Surf- 
ing, buseo, peska i pa apre- 
siá e serunan bunita di salu 
di AKZO Nobel. 


Otro arte bunita di 'Boneiru tur dia' 
Palu di Pasku a 
bai haltu 


Konsehalnan 
na ‘Saba Day 


Un delegashon di Konseho Insular a partisipá den di siman na selebrashon di 
‘Saba Day’. Por mira riba e foto aki konsehalnan di UPB, M-21, MPB i Demokrat. 
A pega pen tambe na nan paña. 

1 – Libra bo mes di pas- 
ado 
Un di e prinsipal moti- 
bunan pa pordoná ta di laga 
pasado di nos bida bai. Ku 
esaki mi no ke bisa ku nos 
mester lubidá pasado, òf 
kit’é di nos mente. Pordoná 
no ta nifiká lubidá, e ta nifiká 
rekordá sin doló. Nos tur tin 
memoria, i eksperensianan di 
bida keda grabá den dje, 
pero ora nos pordoná, nos 
ta kibra un kadena ku ta 
mantené nos mará na pasa- 
do, librando nos di resenti- 
mentu i doló, lagando ka- 
minda kla pa biba den pre- 
sente. 


2 – Laga lòs di ta víktima 
E víktima semper mester di 
un viktimario, e ta atraé. Le- 
gumai e papel di víktima, ta 
un paso importante pa por- 
doná. E víktima no ta interesá 
den pordoná, pasobra lo ta 
kita di dje motibu di su la- 
mentonan. Rekonosé nos vík- 
tima ta semper kuminsá na 
dominá nos poder. E víktima 
ta bisa: “Ta dikon e kos aki a 
pasa nèt ku ami, ku ta un per- 
sona asina bon?”, Miéntras ku 
esun ku ta konektá ku su pod- 
er ta bisa: “Kiko mi mester 
siña di e situashon aki?”. Tin 
un gran diferensia den e for- 
ma di enfoká e problema. Asi- 
na ta ku, for di awe kuminsá 
na afirmá: “Ami … ta un per- 
sona poderoso”. 


3 – Renunsia na krítika i na 
huisio 
Ora nos ta husga otronan, 
nos ta lubidá por kompleto di 
e esensia dibino ku tur ser hu- 
mano ta karga paden di dje. 
Tin kompashon no ta mesun 
kos ku sinti lástima pa otro- 
nan, esaki ta arogansia. Ko- 


mpashon ta komprendé ku, 
sigur e otro persona ku a ko- 
meté un ofensa kontra di bo, 
probablemente no tin un bida 
felis. Nos no sa e motibu pa- 
kiko el a komportá su mes di 
e manera ei i su situashon 
emoshonal den tal momento 
. Esaki no ke men ku nos 
mester ta di akuerdo ku su 
akshonnan. 


4 – Libra bo mes di pen- 
samentunan negativo 
Segun sientífikonan nos tin 
60.000 pensamentu riba 
kada dia i mayoria di nan ta 
enfoká nan mes den loke nos 
no ke. Tin hopi manera pa 
“kontrolá” pensamentunan 
negativo i e forma mas prák- 
tiko i simpel di hasié ta di re 
– direkshoná pensamentunan 
den loke sí nos ke. Otro 
hèrmènt mashá poderoso ta 
afirmashon, nos por sustituí un 
pensamentu negativo pa un 
afirmashon positivo, por 
ehèmpel: “Nunka lo mi por- 
doná tal hende …” , Ta mihó 
pensa: “Ami … ta pordoná tal 
hende… kompleto i di forma 
amoroso”. Pordoná ta un tra- 
bou di purifikashon, ora nos 
disidí di hasié, nos pensamen- 


tunan ta bira mas leve. 


5 – Siña di eksperensian- 
an negativo 
Den kada situashon neg- 
ativo tin un banda positivo. 
Kòrda ku e pregunta korek- 
to ta: Kiko mi mester siña di 
e situashon aki? Si nos logra 
komprondé kua ta e siñansa 
, nos ta hasi un salto grandi 
den nos proseso di krese- 
mentu personal. Sino … nos 
lo keda pegá den e víktima, i 
nos lo pasa hopi tempu, 
stanká den nos evolushon. 


6 – Permití pa otro tin rason 
Ta mihó ser felis ku tin ra- 
son. Dikon semper nos ke tin 
rason? Dikon semper nos ke 
gana? Ora un hende bisabu ku 
shelu ta bèrdè, na lugá di pleita 
òf ke imponé bo forma di mira 
kos, evitá diskushon i dun’é ra- 
son. Abo sa ku shelu ta blou, 
pero loke abo no sa ta e moti- 
bu pa kua e otro persona ta hasi 
e afirmashon akí. Kisas e ta 
daltóniko, kisas únikamente e 
ke fastidiá. Na momento ku bo 
duna e otro persona rason, su 
intenshonnan ta pèrdè forsa i bo 
ta evitá un diskushon. Kòrda 
esaki : “Ora un no ke, dos no 
ta bringa.” 


7 – Buska bo pas interior 
Nos ta infelis ora nos no ta 
na pas. Tin hopi manera pa re- 
kuperá pas: Meditá, skucha 
músika, hasi afirmashon … 
Pero tin un ku ta masha efekti- 
vo: PORDONÁ. Ora nos por- 
doná nos ta sinti un sensashon 
di alivio, manera si nos lo a kita 
un karga for di riba nos. E aks- 
hon aki ta produsí pas interior; 
al kontrali, resentimentu, ren- 
kor, ta deskonektá nos di pas. 
Si nos ke un mundu mihó inev- 
itablemente nos mester kuminsá 
na nos mes. 


8 – Rekonosé ku abo ta un 
ser di Lus 
Ta mashá importante re- 
konosé ku abo ta un ser di lus, 
un Yu di Dios. Mira den wowo 
di otro, Dios tei einan, no ta 
importá loke e persona ei ta, 
Dios ta einan. Den algun kaso 
ta difísil rekonosé e lus den e 
otro .Maske e ser akí a kometé 
fayonan den su bida, su esensia 
ta sigui siendo mesun kos: un ser 
di lus, ku pa sirkunstansianan di 
bida a tuma un kaminda 
“robes”, yenando su mes ku 
skuridat, no pa esaki ta keda 
sin ta un yu di Dios. 
Rekonosé e lus den otronan 
ta un akto di amor. 


Kiko ta klerikalismo? 


Nicholas Senz 
Promé parti 
Hopi biaha Papa Francisco a denunsiá e fenómeno akí, 
pero den kiko e ta konsistí eksaktamente? 
Den e estela di skandalnan grave di abusunan seksual 
kometé pa miembronan di klero a mira hopi kontesta i re- 
flekshon tantu di laikonan komo di saserdotenan, inkluy- 
endo papa Francisco. 
Den su Karta na e pueblo di Dios tokante e krísis aktu- 
al, papa Francisco aa referí un biaha mas na e fenómeno 
komo un di e prinsipal komponentenan di e krísis di abusu- 
nan seksual: klerikalismo. 
E ta un di e palabranan ku ta ser lansá den kòmbersas- 
honnan di Iglesia, pero masha poko biaha ta definié. Un 
palabra ku hopi be ta ser skuchá sin realmente konosé su 
nifikashon. Kiko ta klerikalismo? 
Klerikalismo ta skohe un manera desviá di pensa 
tokante e klero, un rèspèt eksesivo i un tendensia na 
konsed’é superioridat moral. 
Papa Francisco a duna un deskripshon kòrtiku di e fenó- 
meno akí: “kleronan ta sinti nan mes superior, nan ta ale- 
há nan mes di hendenan”. I e ta añadí ku klerikalismo 
por ser “faboresé dor e saserdotenan mes òf dor di e laiko- 
nan”. 
En bèrdat, laikonan tambe por kai den klerikalismo! 
Nan por kere ku nan kontribushonnan na bida di Iglesia ta 
di segundo órden òf ku den tur kos “e saserdote nesesari- 
amente sa mas”. 
Bisando esaki, ta nesesario respetá miembronan di 
klero. Nan ta yamá dor di Dios pa ta lidernan, maestronan 
i santifikadornan den e bida kristian i mester respetá nan 
pa esaki. 
Despues di tur esaki, san Ignacio di Antioquía a afirmá 
ku diákononan mester ser venerá manera Hesukristu mes i 
obispu manera na e imáhen di e Tata. Tambe el a ekspresá 
ku “kaminda e obispu ta, einan Iglesia katóliko ta”. 


E klero ta partisipá di e poder apostóliko, transmití dor di 
Kristu mes. Kleronan a ser destiná pa ta wardadornan. 
Nan tin e poder akí, otorgá pa e sakramento di e Órden 
Sagrado, inkluso ora nan ta komportá malu. Un saserdote 
den estado di piká mortal ta sigui di por ta yama Kristu 
riba altar durante Misa. 
Ainda e por pordoná pikánan den konfeshon, ounke su 
propio alma ta”bañá den piká”. 
Saserdotenan ta risibí un “marka ku no por ser kitá” 
den nan alma dor di e Órden Sagrado, ku ta permití 
nan aktua in persona Christi (“den e persona di Kris- 
tu”) i ningun piká por kita e marka akí i e don ku e ta 
impliká. 
Sí, inkluso si un saserdote a ser kondená na fièrnu, su 
alma semper lo konservá e marka di su saserdosio, loke 
indudablemente ta nifiká ku su sufrimentu eterno lo ta mas 
grandi ku di otronan. 
Sin embargo, e poder di e Órden Sagrado no ta im- 
pliká ku e klero ta outomátikamente mas sabí, ku e tin e 
mihó huisio òf ku e ta moralmente superior na kualkier otro 
persona. 
E saserdotenan ordená akí ta sigui siendo sernan hu- 
mano, suheto na kometé tur eror (i pikánan) ku e hende 
komun por kometé. 
E mesun apóstolnan a kometé tur klase di eror, sea pa 
malinterpretá palabranan di Hesus òf di traishon’é. Nos lo 
no mester kere ku nan susesornan ta liber di e faltanan akí. 
Ademas, si nos konsiderá e vokashon haltu ku e saser- 
dotenan i religiosonan a risibí di Dios, fásilmente nos por 
imaginá nos mes e esfuersonan ku diabel ta dediká pa laga 
nan kai. 
Esaki ta un di e rasonnan pa kua ta partikularmente im- 
portante resa pa e klero, siendo konsiente di ku su bida 
riba tera ta un lucha spiritual. 
Ta sigui otro siman 


Konsehonan pa pordoná 

HULANDA – Un kan- 
tidat di 82 sospechoso no 
mester paresé dilanti Hues 
pasobra tin falta di kapasi- 
dat na Korte. Djaweps e so- 
spechosonan mester a pare- 
sé serka Hues na Haarlem, 
pero manera tabata di spera 
a deklará nan no atmisibel. 
Segun Hustisia, ta trata 
di violashonnan chikitu. Ta 
trata di entre otro ladroni- 
sia di un mashin di bor i 
un paki di keshi. Tambe un 
hende a drenta e pais ku 
15.725 euro na 2010. 
“Realmente nos no ta 
kontentu ku esaki, pero nos 
ta spera asina di por krea 
mas espasio pa kasonan 


Falta di kapasidat na Korte 


pisá aktual,” un bosero di 
Ministerio Públiko a bisa 
NH Nieuws. 
Segun Ministerio Púb- 
liko, esaki tin di aber ku 
falta di kapasidat. Segun 
e bosero, ta trata di kaso- 
nan bieu for di e periodo 
di 2010 te 2016. E ta yama 
esaki no korekto pa laga un 
hende keda asina tantu sin 
persiguié pa un kaso chiki- 
tu. 
Bou di e e tipo di ka- 
sonan akí ainda tòg tin un 
kantidat remarkabel. Asina 
ta sospechá un hende di 
Den Helder di a pusha un 
mucha ku forsa kontra un 
muraya na 2014 i otro ku a 


dal un hende na su kabes na 
2013. 
“Ta kuadra ku tin tambe 
maltrato entre e kasonan,” e 
bosero ta bisa. Pero ta trata 
di loke nos ta yama maltra- 
to simpel. Esaki realmente 
ta un diferensia ku maltrato 
serio. 
Ministerio 
Públiko 
a 
pone e víktimanan di e 82 
kasonan na altura. Segun 
e bosero, ningun hende a 
oponé. Esaki nan por a hasi 
dor di reakshoná riba nos 
informe, pero nos no a risibí 
nada bèk di e víktimanan. 
Ministerio Públiko ta 
enfatisá ku víktimanan ku a 
pidi daño di perhuisio ainda 


por haña esaki. Víktimanan 
ta haña un oferta di Minis- 
terio Públiko di nan ta pen- 
sa ku esaki ta nesesario. 
Un luna i mei pasá Korte 


di Den Haag, riba petishon 
di Ministerio Públiko, a fi- 
nalisá 52 kaso penal bieu pa 
mes motibu. 


HULANDA – Inves- 
tigadónan di Universiteit 
Leiden i dos organisashon 
di naturalesa a deskubrí 
Sapu eksótiko deskubrí 


kuater tipo di sapu eksótiko 
den plas di awa. Nan ta at- 
vertí pa presensia di e besti- 
anan, pasobra nan por hasi 


daño na otro tipo ku ta biba 
den naturalesa. 
E studiantenan i inves- 
tigadónan aña pasá a hasi 
e investigashon i djabièrnè 
a publiká e resultadonan. 
Sorprendente sufisiente e 
tim a deskubrí tipo di sapu 
ku kompletamente no ta 
konta na Hulanda, e univer- 
sidat ta skirbi. 
Den parke di naturalesa 
Meijendel na Wassenaar, a 
haña entre otro sapu di palu 
ku en realidat ta biba na 
Gresia. Den Westduinpark 
na Den Haag a haña e sapu 
italiano. 


Na Callantsoog e stu- 
diantenan a haña sapu ko- 
nofló. Esaki ta un tipo ku 
ta haña na Hulanda tambe, 
pero normalmente bisá sol- 
amente den ost di e pais i 
no den plas di awa. E tipo 
di sapu akí a hasi un biahe 
largu, nan a bini di Ost Eu- 
ropa. 
For di unda e bestianan 
ta bini originalmente, a 
keda deskubrí dor di hasi 
investigashon 
di 
DNA. 
DNA ta varia, no solamente 
entre diferente sorto, pero e 
por diferensiá tambe den un 
tipo dentro di un área, in- 


vestigadó Manon de Visser, 
ta bisa. 
Ku e sapu konofló ya a 
bini dilanti na Hulanda, no 
ta hasié invasivo pa tiponan 
nativo. Ku invasivo ke 
men ku a pone e bestianan 
un kaminda ku nan no ta 
pertenesé i nan a plama mas 
aleu. 
E sapu konofló di orígen 
no ta haña den plas di awa 
i ta konkurí por ehèmpel pa 
haña kuminda den áreanan 
kaminda bestianan ku sí ta 
konta, studiantenan Nienke 
Prins i Stephanie Koster, ta 
splika. 


HULANDA – Djaweps 
anochi un hòmber di 74 
aña a risibí bala den un 
villa na Kinderdijk. Esaki 
a sosodé despues ku un òf 
mas persona a drenta e kas. 
E hòmber a resultá seria- 
mente heridá. Segun polis, 
ainda no ta kla sí tin men- 
shon i un atrako, kiebro òf 
un otro senario. 
Diferente servisio di 
ayudo a akudí na e villa 


Hòmber seriamente heridá 


banda di mitar di unu di 
mardugá. Personal di am- 
bulans, segun Rijnmond, 
pa motibu di siguridat no 
por a drenta e kas mesora. 
Un kuartu di ora despues 
polis a duna lus bèrdè. E 
villa ta keda riba un tereno 
grandi alehá na Drierivie- 
renpunt. 
E hòmber a risibí bala 
na su kabes. Ambulans a 
transport’é pa hospital. 


Na e kas ta biba tambe 
un muhé. E hòmber heridá, 
segun polis, ta di Overijsel, 
Bèlgika. No ta konosí di 
kon e tabata permanesé na 
e kas. 
Polis a inisiá un investi- 
gashon grandi. Rijkswater- 
staat a buska un tempu den 
e riunan na Noord i Lek pa 
posibel kulpabel. Ainda no 
tin niun detenshon. 


ARUBA 
HULANDA 

SABA – Resientemente 
Entidat Públiko Saba a pre- 
sentá su pólisa di deporte 
2022-2025. E intenshon 
ta pa usa deporte na Saba 
komo un hèrmènt pa pro- 
mové estilo di bida salú, 
pa siña abilidatnan di bida 
i kurashá interakshon sosial 
positivo. 
E pólisa di deporte ta in- 


Pólisa di deporte 2022-2025 


diká un vishon kla pa futuro 
di deporte na Saba, pa usa 
deporte komo un nifikashon 
pa un estilo di bida salú i 
kurashá deporte komo un 
hèrmènt di poder. Deporte 
por ta un método pa siña 
abilidatnan di bida, komo 
un kaminda alternativo di 
ehersisio i pa promové in- 
terakshon sosial positivo. 


E pólisa di deporte ta 
kontené kuater área di prio- 
ridat stratégiko pa imple- 
mentashon ku ta nesesario 
pa un fundashon fuerte den 
kontinuashon di desaroyo 
na Saba, skol deportivo, 
temporada di rotashon di 
deporte, embolbimentu ko- 
munitario i e federashon di 
deporte uní di Saba. 


E áreanan di prioridat 
ta basá riba diskushonnan 
dentro di salubridat públiko 
i e departamento di deporte, 
e esfuerso di partnernan, 
inkluso skolnan i enkuentro 
ku miembronan di e komu- 
nidat di deporte. 
E meta ta pa tin e re- 
sultado di e prioridatnan 
inkorporá den deporte den 


klasnan di ehersisio na 
skol, atendé mas evento di 
deporte interinsular, mas 
hende ta bon biní pa par- 
tisipá na deporte, promo- 
shon di deporte dor di Saba 
United Sports Federation, 
usa deporte komo un hèr- 
mènt di poder pa promové 
interakshon sosial positivo. 


Lider di proyekto di e departamento di salubridat púb- 
liko i deporte Lauren Risley, ta presentá e pólisa di de- 
porte na diputado di deporte i salubridat públiko, Ro- 
lando Wilson. 


ST. MAARTEN – Min- 
ister di Edukashon, Kultura, 
Hubentut i Deporte, Ro- 


dolphe Samuel, Departa- 
mento di Deporte i Instituto 
Nashonal di Deporte, ku or- 


guyo ta anunsiá ku ‘Brown 
Pelican Sport Award 2022’ 
a keda entregá na Soualiga 


Youth Basketball Associa- 
tion. 
Djárason 30 di novèm- 
ber, Minister Samuel, hefe 
di Departamento di De- 
porte, 
Jonelle 
Richard- 
son, kordinadó di National 
Sports 
Institute, 
Jackie 
Brown, huntu ku presiden- 
te di Soualiga Youth Bas- 
ketball (SYBA), Marvio 
Cooks i tesorero di SYBA, 
Jamal Newton i manager 
di merkadeo, Robbie Pan- 
tophlet, 
tabata 
presente 
pa hasi entrega di ‘Brown 
Pelican Sports Award’ na e 
asosashon di basketbòl. 
Durante e anochi a pone 
atenshon na e deporte di 
basketbòl i a honra 10 ley- 
enda di basketbòl pa nan 
kontribushon na e deporte. 


Tambe a entregá premio 
na e ganadónan di e dife- 
rente kategorianan ku ta 
konsistí di atletanan fe- 
menino i maskulino, mihó 
coach, mihó organisashon 
di deporte, mihó tim i mihó 
spònser. 
Adishonalmente a honra 
leyendanan i ganadónan di 
premio di ‘Brown Pelican 
Sports Award’, ku a rek- 
oudá fondo pa desaroyo di 
deporte na St. Maarten. 
E aña akí a fokùs riba 
evento pa rekoudá fondo pa 
basketbòl i e nesesidatnan 
di Soualiga Youth Basket- 
ball Association. Spesi- 
almente a duna aporte pa 
evento di seguro médiko i 
ekipo di basketbòl pa 2023. 


‘Brown Pelican Sport Awards 2022’ 


ST. MAARTEN -- 
Promé Minister i Min- 
ister di Asuntunan Gen- 
eral, Silvera Jacobs i 
un delegashon spesial, 
tabata presente durante 
e diskushonnan di kam- 


Diskushon kambio di klima 


bio di klima, kaminda a 
diskutí oportunidatnan i 
proyekto pa loke ta trata 
adaptashon di klima. 
St. Maarten, komo un 
isla chikitu di estado di 
desaroyo, ta konfrontá 


hopi vulnerabilidat. Ta 
nesesario pa e isla logra 
akseso na di ekspertisie 
internashonal nesesario 
pa futuro desaroyo di e 
proyektonan akí. 

ORANJESTAD -- Di- 
adomingo marduga polis 
a bay pura Gio Burger 
situa pariba di rotonde 
na Tanki Flip. E motibo 
tawata un atraco arma. 
Polisnan rapidamente a 
yega e luga, cu ta esnan 
cu ta habri anochi y keda 
habri te den oranan laat 
di marduga bendiendo 


ORANJESTAD – Man- 
do Policial diadomingo den 
oranan di atardi a yama un 
conferencia di prensa hunto 
cu Ministerio Publico riba 
e tema di uzo di arma di 
candela. E conferencia di 
prensa aki a bini después 
cu Aruba a conoce su di dos 
asesinato den un siman di 
tempo. Y esaki después di 
e campaña pa entrega ar- 
manan di candela. E con- 
ferencia aki a bini debi cu 
tabatin diferente incidente 
cu a costa vida di ciudada- 
nonan. El a cuminsa cu dos 
accidente fatal, cu diferen- 
cia di algún ora for di otro 
y después dos asesinato, di 
cual e ultimo tabata diado- 
mingo marduga. 
E conferencia a wordo 
dirigi pa Ramon Arnhem, 
Alto Comisario di KPA, a 
bisa cu e dos ultimonan a 
causa hopi impacto riba e 


Mando Policial lo actua man duro contra tur 
caso di violencia pa evita mas morto 


pueblo, mas ainda pa e sen- 
timento di insiguridad cu 
esaki ta trece pa ciudada- 
nonan. Tambe a lamenta tur 
e potretnan di e sucedido cu 
ta circula. El a priminti di 
hiba esnan responsabel di- 
lanti mesa berde. 
A detene varios persona 
relaciona cu morto di e ho- 
ben di 19 aña. Den e di dos 
caso, unda e victima tin 31 
aña, tin un persona deteni. 
Experiencia ta mustra cu 
hopi biaha tin un conexión 
entre e victima y e agresor. 
Y el a sigura cu lo actua 
rápido den tipo di inciden- 
tenan asina. Den ambos 
caso a logra pa den un ora 
di tempo detene sospecho- 
so. 
“Un persona cu comete 
un acto asina, lo no salba di 
husticia,” Arnhem a sigura 
den e conferencia di pren- 
sa. Combatimento di uzo di 


arma di candela ta un prio- 
ridad pa KPA. Nan meta ta 
pa combati esaki via di pre- 
vencion. Ta bay cuminsa 
pa amplia e siguridad via 
di camera den area di bida 
nocturno na Noord y lo am- 
plia esaki despues pa otro 
areanan di acumulacion, pa 
por reacciona mas rapido 
riba tipo di incidentenan 
asina. 
PG mr. Bote ter Steege, 
kende tabata presente den 
e conferencia di prensa, a 
splica cu hustamente algun 
siman atras a haci apela- 
cion pa entrega di arma di 
candela pa evita di bay pri- 
zon. Ta un shock cu apesar 
di esey den un siman di 
tempo tin dos incidente cu 
arma di candela cu a costa 
bida di personanan relati- 
vamente hoben. Den e cam- 
paña tin solamente 5 arma 
cu a wordo entrega pero si 


por a bisa cu tin un canti- 
dad grandi di municion cu a 
wordo entrega. Ta papia di 
algun shen bala. 
Tur mama, tata, welo y 
welanan cu kier yuda au- 
toridadnan por tuma con- 
tacto cu Korpschef of yama 
tiplijn. Te awo e fecha pa 
entrega armanan ielga ta 
dia 26 di december. Pa awo 
no ta conoci ainda si ta pro- 
longa esaki. El a expresa su 
preocupacion pa e hecho cu 
hopi hoben tin acceso na 
arma di candela. El a papia 
di un hecho cu a sosode si- 


man pasa unda dos adulto 
bisiña tabata discuti cu otro 
y yiu di un di nan, cu tin 
apenas 16 aña, a bay paden 
pa sali bek cu un arma cu el 
a tira riba e otro persona cu 
tabata discuti cu su tata. 
E no por compronde 
con un hoben of hobennan 
asina facil tin un arma. Den 
e asesinato di diadomingo 
marduga tin menor di edad 
deteni, pero no tin confir- 
macion cu esey ta e persona 
cu a tira. Awo e ta un per- 
sona di interes. 


Posibel intento pa atraca luga cu 
ta bende cuminda den marduga 


cuminda. Tawata rond cu 
4’or di marduga cu po- 
lis a yega y a papia cu e 
persona y e la splica polis 
cu e luga lo tawata cera 
y un persona a yega bati 
pa e habri. Den e esey e 
lo a mira e persona hinca 
man den su saco di carson 
y aki ta unda e la pensa 
cu e persona lo tin arma 


ariba dje, pues e no a mira 
ningun arma di candela. 
Locual ta straño si ta cu e 
persona/nan lo no tawata 
tin bon intencion mirando 
con lihe nan a bandona e 
sitio den un auto, o sea cu 
velocidad halto. Polisnan 
na e sitio a tuma tur dato 
di e cabayero cu sigur a 
pasa algun rato di susto. 


REUNION KONSEHO INSULAR 


Presidente ta partisipá ku tin un reunion públiko di Konseho Insular 
(toma di desishon), riba djamars 6 desèmber 2022, pa 19.00’or den 
sala di reunion di Konseho Insular na Passangrahan. 
Agènda: 
1. 
Apertura / Partisipashon; 
2. 
Tempu pa pregunta; 
3. 
Oportunidat pa siudadano hiba palabra; 
4. 
Stipulashon di agènda; 
5. 
Stipulashon di diseño di Ordenansa Insular pa kambio di e 
Impuesto di Turista Boneiru 2022: 
6. 
Stipulashon di diseño di Ordenansa Insular pa revokashon di 
Impuesto riba Awa Shushi Boneiru 2021; 
7. 
Klousura. 
Na tratamentu di puntonan di agènda 5 i 6 ta invitá Kolegio 
Ehekutivo. 
E konvokashon aki lo keda publiká elektrónikamente riba e parti 
públiko di e sistema di informashon di Konseho Insular (RIS) i te 
asina leu ku ta aplikabel, e dokumentunan konserní manera 
kustumber ta na Grefi na disposishon. 
Lo transmití e reunionnan di Konseho Insular “live” atrabes di e dos 
kanalnan di televishon Nos Tv i Dutch Caribbean TV. Tambe por 
sigui e reunion riba nos página di facebook i Youtube. 
E.E. Rijna 
Presidente 



Siña di bo historia, 


kultura i naturalesa 

ORANJESTAD -- Dia- 
domingo despues di e ti- 
ramento den hotzone, e 
polisnan na e sitio a haya 
un 
informacion 
valioso 
for di un of mas testigo y 
pa colmo supuestamente a 
reconoce e hoben cu a tira 
e homber, kende cu lamen- 
tabelmente na su yegada na 
hospital a fayece. E falleci- 
do ta Anthony (Juni) Carty 
di 31 aña. 
Un team di polis mesora 
despues di a ricibi e infor- 
macion aki a cuminsa bus- 
ca e hoben. Polisnan a bay 
na un cas na Saliña, y e so- 
spechoso tabata na e cas aki 


Juni Carty di dos victima di arma di candela 
den un siman di tempo 


y ora e la mira cu polis a bin 
busk’e e la trata na core pa 
polis, pero a gar’e y a keda 
aresta como e sospechoso 
principal den e tiramento 
aki. 
Despues di su aresto au- 
toridad a tapa su wowo cu 
un paña preto y asina el a 
wordo transporta cu trans- 
portwagen pa warda di Sha- 
ba, caminda e lo mester bay 
cuminsa duna cuenta di su 
acto y ken a dun’e e arma, 
si resulta cu di berdad e mes 
a tira. Tambe a confisca na 
e adres na Saliña un Toyota 
modelo Vitz pendiente di 
mas investigacion. 


Den un conferencia au- 
toridadnan a bisa cu nan 
no por duna detayes di nin- 
gun di dos di tiramento pa 
motibo cu e investigacion 
ta andando ainda. Si nan a 
sigura cu esnan responsa- 
bel lo paga pa nan crimen 


y otronan eyfo cu mal in- 
tencion, por ta sigur cu au- 
toridadnan lo ta riba nan 
lomba. Tampoco nan kier 
a bisa si e asesinato di dia- 
domingo marduga tin algo 
di haber cu esun di dia 30 
di november na tanki di Sa- 


vaneta unda e hoben Eddy 
Rincon Bravo di 19 aña a 
perde su bida. 
E caso ta bao investiga- 
cion pa departamento di 
recherche di Noord. Esaki 
tabata di tres asesinato pa e 
aña’ki. 


ORANJESTAD - Re- 
cientemente Prome Minis- 
ter Evelyn Wever - Croes 
a reuni cu Secretario di Es- 
tado encarga cu impuesto 
Marnix van Rij. Durante 
e reunion a cera conoci cu 
otro y trata diferente tema y 
trabou cu por realisa hunto. 
Prome Minister Wever 
Croes a duna di conoce cu 
Secretario di Estado van 
Rij tabata hopi interesa den 
e plan fiscal cu Aruba ta 


secretario di estado encarga cu impuesto di hulanda a 
expresa interes den aruba su plan fiscal nobo 


bay introduci y tambe con 
ta trece un ‘fair share’ pa 
gobierno. ‘Ora cu un pais ta 
saliendo for di crisis, mes- 
ter percura cu tin un repar- 
ticion di peso di belasting 
mas husto posibel.’ 
Prome Minister a sigui 
splica cu durante di e re- 
union a papia di kico tur 
e plan ta trece cu ne den 
diferente sector, cambionan 
di tarifa manera reduccion 
di belasting riba salario y 


belasting di companianan 
cu tambe ta baha, a papia 
tambe di aumento di BBO 
y temanan general di super- 
vision financiero, di e sur- 


plus, y mas. 
Por ultimo, Prome Min- 
ister Wever - Croes a expre- 
sa cu e reunion a bay bon 
unda cu e mandatario Van 


Rij a reconoce Aruba su 
disponibilidad y determina- 
cion pa mehora e situacion 
financiero di e pais y cu nan 
por yuda den esaki. 

K R A L E N D I J K - 
Djabièrnè último manera 
nos a trese na publisidat 
siman pasá, tabatin e mini 
torneo o sea dos enkuen- 
tro di futbòl komo hom- 
enahe na un gran persona 
ku ta sr. Alipio Goeloe, ku 
a hasi hopi pa e deporte rei 
futbòl di nos isla i tambe 
pa su ekiponan den kua e 
tabata den e direktivanan. 
Djabièrnè último na 
Stadion Antonio Trenidad 
na Rincon pa 6or atardi, 
tabatin e promé partido 
ku tabata unu katego- 
ria U17 entre e ekiponan 
Real Rincon i Titans. 
Tabata Real Rincon ku 
a gana e partido ku skor 


KRALENDIJK--E 
torneo di futbòl veter- 
ano 35+ di Playa Vets, 
torneo Brasa Cup, a 
sigui djasabra último 
3 desèmber 2022 ku e 
partidonan semifinal i 
nos tin e resultadonan 
ku ta sigui. 
E ekiponan den e 
gran final di e torneo ta 
konosí pues. 


Semifinal. 
Playa Vets a gana 
Nort Saliña Vets 5-4. 
Golnan di Playa Vèts 
ta di Jonathan Peiliker 


K R A L E N D I J K - 
-Selekshon 
di 
Boneiru 
djadumingu último a gana 
di e selekshon di Kòr- 
sou 11-8 den biliart Kopa 
Schotborg 2022, e di 9 ed- 
ishon di e torneo i aki ku tur 
aña ta bini bèk den e tem- 
porada aki. 
Kada aña un di e dos is- 
lanan ta organisá esaki. 
Kòrsou tabata na turno 
e aña aki i organisá esaki i 
ta kai vensí ku skor di 11-8 


Boneiru kampion Kopa Schotborg 


hungando na kas. 
Pa loke ta e weganan fin 
di siman aki, djabièrnè úl- 
timo Boneiru tabata dilanti 
5-2. 
E di dos dia di e torneo e 
dia a sera ku e islanan em- 
patá 7-7. 
Djadumingu ku tabata e 
di tres I último dia di e tor- 
neo, esaki a finalisá ku skor 
di 11-8 na fabor di Boneiru. 
Otro aָña ta turno na Bo- 
neiru pa organisá esaki i 


Kòrsou komo bishitante na 
Boneiru. 
Selekshon Boneiru. 
1. Marvin Abdul. 
2. Janiro Chatlein. 
3. Marnix Abdul. 


4. Vladimir Mercera. 
5. David Zhen. 
Selekshon Kòrsou. 
1. Jeffrey Nieuwenhui- 
jzen. 
2. Hugo Limon. 


3. Fauzy Halabi. 
4. Sybren Boekhoudt. 
5. Gemajel Rol. 
Ku e resultado aki Kòr- 
sou ta dilanti 5-4 den e seri. 


Real Rincon i Juventus a empatá 
Real Rincon a gana Titans 2-0 den U17 
di 2-0. 
Despues di esaki, pa 
8or anochi tabatin e par- 
tido entre e ekiponan Real 
Rincon i Juventus, partido 
ku a keda empatá 4-4. 
Ku esaki ningun di 
e dos ekiponan a baha 
kabes pa otro. 
Informashonnan 
ta 
mustra ku tabata sigur 
dos tremendo partido ku 
e ekiponan demostrando 
futbòl na nivel na e fa- 
natikada ku a presensiá e 
partidonan. 
Lamentablemente nos 
no a logra haña nòmber- 
nan di e outornan di e gol- 
nan di e partidonan. 


Gran final torneo Brasa Cup 
na Fèlt ATC 
ku 2 gol. 
Emmanuel Cristori 2 
gol. 
Gilbert “Uchi” Martis 
1 gol. 
Golnan Nort Saliña 
Vets. 
John Saliedo. 
Gabriël Alberto. 
Dangelo Damascus. 
Gregory Abrahamsz. 


La Fama a gana De- 
portivo 4-1. 


Golnan di La Fama 
ta di 
Ludson Piard. 


Omar Semeleer. 
Louis Labastidas. 
Carlos Pikerie. 


Gol di Deportivo. 


Anthony Wendelson. 
E gran final di e tor- 
neo aki pa Kopa Brasa 
ta tuma lugá djasabra 
awó10 desèmber 2022. 
E final ta entre e 
ekiponan Playa Vets i 
La Fama, partido ku lo 
tuma lugá na Fèlt ATC 
19:15, kuartu pasá di sh- 
ete anochi. 

K R A L E N D I J K - 
-Djadumingu último 4 di 
desèmber, grupo di Karate 
Kyokushinkai, ku Sensei 
Elfried Jozephia “Tuki” na 
kabes, a organisá pelea pa 
su karatekanan. 


Resultadonan. 


Kategoria 5 aña: 
Promé lugá: David Gal- 
lardo Mendez. 
Di dos lugá: Jayden Ani- 
ta. 


Kategoria 9 aña: 
Promé lugá: Aidric Con- 


Eksitoso mainta di karate Kyokushinkai 


radus. 
Di dos lugá: Jenly Sa- 
balá. 
Kategoria 12 pa 15 aña: 
Promé 
lugá: 
Ellyena 
Janga. 
Di dos lugá: Terance 
Martijn. 
Promé lugá: Esther de 
Jesus. 
Di dos lugá: Hanna 
Nicolaas. 
Promé lugá: Kelvin Li- 
ang. 
Di dos lugá: Widjay de 
Windt. 


Kategoria di 16 pariba: 


Promé lugá: Faisel Janga 


Ganador apsoluto den 
mucha muhé ta Esther de 


Jesus. 
Ganador apsoluto den 
mucha hòmber: Faisel Jan- 
ga. 


Riba potrètnan parti dje 
premiashon. 

1. Final Mundial 2022 


_______________ vs _______________ 


___________ - ___________ 


2. Terser lugá Mundial 2022 


_______________ vs _______________ 


___________ - ___________ 


Regla: 
• 
No ta aseptá fotokopia * Último dia pa entregá formulario 12 desèmber 2022 pa 5’or di atardi * Entregá na ofisina di Bonaire Communication Services (BONERIANO), 


Kaya Irlandia 12 * Formulario mester tin tur datos legibel * No tin ristrinkshon di edat i kantidat pa persona pa partisipá * 


Nòmber/fam: _____________________ 
Direkshon: _______________________ 
Tel: ______________________________ 
E-mail: ___________________________ 


1 BALA DI FIFA 
Qatar 2022 + $200 


2 


1 BALA DI FIFA 
Qatar 2022 


1 


18 desèmber 


17 desèmber 


